text: একজন জনপ্রিয় জাপানি লেখক। তার বই জাপানে এবং আন্তর্জাতিকভাবে বেস্টসেলার হয়ে আসছে, যেগুলো সারাবিশ্বে মোট ৫০টিরও বেশি ভাষায় অনুদিত হয়েছে।  তার বই তার নিজের দেশ জাপানের বাইরেও কয়েক লাখ কপিরও বেশি বিক্রি হয়েছে। সাহিত্যে তার অবদানের জন্য বিভিন্নসময় মুরাকামি বিভিন্ন পুরস্কার অর্জন করেছেন, যার মধ্যে রয়েছে বিশ্ব ফ্যান্টাসি পুরস্কার, ফ্র্যাঙ্ক ও'কনর আন্তর্জাতিক ছোট গল্প পুরস্কার, ও ফ্রান্‌ৎস কাফকা পুরস্কার।
  
  মুরাকামির উল্লেখযোগ্য কাজের মধ্যে রয়েছে আ ওয়াইল্ড শিপ চেজ (১৯৮২), নরওয়েজিয়ান উড (১৯৮৭), দি ওয়াইন্ড-আপ বার্ড ক্রোনিকেল (১৯৯৪-৯৫), কাফকা অন দি শোর (২০০২), এবং ওয়ানকিউএইটিফোর (২০০৯-১০)। মুরাকামি রেমন্ড কার্ভার এবং জে ডি স্যালিংগারর মত লেখকদের লেখা জাপানি ভাষায় অনুবাদ করেছেন। তবে জাপানের সাহিত্য সমাজ মাঝেমধ্যে তার গল্পগুলো অজাপানি বলে সমালোচনা করে, যেগুলো পাশ্চাত্য লেখক রেয়মন্ড চান্ডলার, ভনেগাট দ্বারা প্রভাবিত বলে ভাবা হয়। তার লেখাগুলো বেশিরভাগ ক্ষেত্রেই পরবাস্তববাদী, বিষাদগ্রস্থ অথবা অদৃষ্টবাদী, যা গভীরভাবে কাফকায়েস্ক। সমালোচকেরা অনেকেই হারুকির কথাসাহিত্যগুলো ফ্রান্‌ৎস কাফকার একাকীত্বে ভরা উন্মাদনা, শূন্যতা, বিষাদগ্রস্ততা, পরবাস্তবতা ও অর্থহীনতায় ভরা কথাশিল্প হিসেবে উল্লেখ করেন। দি গার্ডিয়ান-এর স্টিভেন পুলের তার মতে মুরাকামি তার কর্ম ও অর্জনের পৃথিবীর সেরা জীবিত ঔপন্যাসিকদের একজন।
  
  লেখার ধরণ
  জাপানি বোকু উপন্যাস ঐতিহ্যের অনুসরনে হারুকি মুরাকামির অধিকাংশ লেখাই উত্তম পুরুষে লেখা। তার মতে ঐতিহ্যবাহী জাপানি সাহিত্যে পরিবার যেহেতু গুরুত্বপূর্ণ একটি ভূমিকা পালন করে, মূল চরিত্রদের যেই স্বাধীন হয় সে এমন একটা চরিত্রে পরিণত হয় যে অন্তরঙ্গতার চেয়ে স্বাধীনতা ও বিচ্ছিন্নতাকে বেশি গুরুত্ব দেয়। মুরাকামির আরেকটি উল্লেখযোগ্য স্বকীয় বিষয় হলো তার স্বকীয় রসবোধ, যেটা তার ২০০০ সালের ছোট গল্প সংকলন "আফটার দি কোয়াক"-এ দেখা যায়। তার গল্প "সুপারফ্রগ সেভস টোকিয়ো"-এ দেখা যায় চরিত্র ৬ ফুট উচ্চতার একটি ব্যাঙের সাথে চা খেতে খেতে টোকিয়োর ধ্বংসস্তূপ নিয়ে কথা বলে। মুরাকামির গল্পের আরেকটি বৈশিষ্ট্য হলো, তার চরিত্রগুলো গল্পের অদ্ভুতভূড়ে বিষয় নিয়ে চরিত্র নিজেই কীভাবে মন্তব্য করে। মুরাকামি বলেন, তার চরিত্র তিনি লেখার সময় যেমন অনুভব করেন, ঠিক তেমনই অনুভব করে।
  
  তার অনেকগুলো উপন্যাসেই এমন বিষয়বস্তু আর শিরোনাম থেকে যা ধ্রুপদী সংগীতের বিষয় টেনে আনে। তার কিছু উপন্যাসের শিরোনাম আসে বিভিন্ন গানের শিরোনাম থেকে। 
  
  কিছু সমালোচকদের মতে তার লেখায় শামানায়ির দৃষ্টিকোণ থেকে দেখেন। ২০০০ সালের একটি নিবন্ধে, সুসান ফিশার জাপানি পল্লি ধর্ম বা জাপানি শামানায়ির সাথে "দি ওয়াইন্ড-আপ বার্ড ক্রোনিকল"-এর কিছু উপাদানের মিল বের করেন।
  
  গল্পের তালিকা
  
  তথ্যসূত্র
  
  আরও পড়ুন
   রুবিন, জে। Haruki Murakami and the Music of Words [হারুকি মুরাকামি ও বিশ্ব সঙ্গীত]। হারভিল প্রেস, ২০০২ ()
   স্ট্রেচার, ম্যাথিউ কার্ল। The Wind-Up Bird Chronicle Readers Guide [দি ওয়াইন্ড আপ বার্ড ক্রোনিকল পাঠক নির্দেশিকা]। কন্টিনাম প্রকাশনা গোষ্ঠী, ২০০২ ()
   স্ট্রেচার, ম্যাথিউ কার্ল। Dances with Sheep: The Quest for Identity in the Fiction of Murakami Haruki [ড্যান্সেস উইদ শিপ: মুরাকামির রচনায় পরিচয় সংকট]। মিশিগান বিশ্ববিদ্যালয়, ২০০১ ()
  
  বহিঃসংযোগ 
  
   "দি নিউ ইয়র্কার"-এ হারুকি মুরাকামি
   "দি নিউ ইয়র্ক টাইমস"-এ হারুকি মুরাকামি (প্রবন্ধ, ও সাক্ষাৎকার)
   "কমপ্লিট রিভিউ"-তে হারুকি মুরাকামি  (আন্তর্জাতিক পর্যালোচনা)
   
   "বৈজ্ঞানিক কল্পকাহিনীর বিশ্বকোষ"-এ হারুকি মুরাকামি 
   
  
  সাক্ষাৎকার
   "উপন্যাস লেখা জাগ্রত অবস্থায় স্বপ্ন দেখার মতো" (বুকব্রাউজ থেকে বাংলায় অনুবাদ করেন অনন্য মুশফিক), "বাংলা ট্রিবিউন", ২০১৬ ("কাফকা অন দি শোর" নিয়ে)
   "হারুকি মুরাকামি: বহিরাগত" (লরা মিলার এবং ডন জর্জ), সালন, ডিসেম্বর ১৯৯৭ ("ওয়াইন্ড-আপ বার্ড" ও "আন্ডারগ্রাউন্ড" সম্পর্কে)
   "হারুকি মুরাকামি, কল্পকাহিনীর কারুকাজ ১৮২ নং" (জন রে), দি প্যারিস রিভিউ, ২০০৪
  
  নিবন্ধ
   "হারুকি মুরাকামি’র অন্তর্জগৎ" (এমদাদ রহমান), "বিডিনিউজ২৪ আর্টস", ১৮ ডিসেম্বর ২০১৮
   "তাইওয়ানে মুরাকামির গ্রহণযোগ্যতা" (পিডিএফ), ইয়েল বিশ্ববিদ্যালয়
   "হারুকি মুরাকামি: যেভাবে একজন জাপানি লেখক বিশ্ব জয় করলেন" (স্টেফানি হেগার্টি), বিবিসি সংবাদ, ১৭ অক্টোবর ২০১১
   "মুরাকামির দশটি সেরা বই" (মুরাকামি গবেষক ম্যাথিউ সি স্ট্রেচার), পাবলিশারস সাপ্তাহিক, ৮ আগস্ট ২০১৪
  
  বিষয়শ্রেণী:১৯৪৯-এ জন্ম
  বিষয়শ্রেণী:জাপানী ঔপন্যাসিক
  বিষয়শ্রেণী:জাপানী ছোটগল্পকার
  বিষয়শ্রেণী:জীবিত ব্যক্তি
  বিষয়শ্রেণী:জাপানী অনুবাদক
  বিষয়শ্রেণী:বিংশ শতাব্দীর ঔপন্যাসিক
  বিষয়শ্রেণী:একবিংশ শতাব্দীর ঔপন্যাসিক
title: হারুকি মুরাকামি